เดอะแกรนด์ทัวร์
พวกเราตื่นเต้นที่จะได้เจอกับนักแข่ง
สวัสดีครับ ขอต้อนรับสู่สถานที่ ซึ่งเห็นได้ชัดว่าเป็นตอนใต้ของฝรั่งเศส
เว้นแต่ว่าที่นี่ไม่ใช่ตอนใต้ของฝรั่งเศส
ที่มีชุดว่ายน้ำเปลือยอกที่ออกแบบมาอย่างดี
และมีมหาเศรษฐีชาวรัสเซีย ปาร์ตี้บนเรือซูเปอร์ยอชต์
ที่นี่ไม่ได้อยู่ในซีกโลกเดียวกันด้วยซ้ำ
ที่นี่อยู่ทางใต้ของตอนใต้ของฝรั่งเศส ห่างออกไป 9,000 กิโลเมตร
มันคือเกาะภูเขาไฟเล็กๆ ในมหาสมุทรอินเดียที่มีชื่อว่าเรอูนียง
มันแปลกนะ เพราะที่นี่ไม่ได้เป็น รัฐในอารักขาของฝรั่งเศส
มันคือฝรั่งเศสจริงๆ
- รู้ไหมว่าเที่ยวบินจากปารีสมาที่นี่ - อือ
เป็นเที่ยวบินในประเทศที่ไกลที่สุดในโลก
เพราะมันบินจากฝรั่งเศสไปฝรั่งเศส
และเพราะเขตเวลาที่ต่างกัน
ที่นี่เป็นที่แรกในโลกที่มีการใช้เงินสกุลยูโร
- เอาไปซื้อลิ้นจี่ใช่ไหม - ใช่
- นั่นดีเหมือนกันนะ - โยนได้สวย เมย์
เห็นลูกเมื่อกี้ไหม
เพื่อให้เข้ากับบรรยากาศแบบโกตดาซูร์
ผมมาที่นี่พร้อมเบนต์ลีย์ คอนติเนนทัล เครื่องยนต์วีแปด
ผมจะยอมรับว่าเบนต์ลีย์สร้างชื่อให้ตัวเอง
เมื่อหลายปีก่อนในเลอม็อง ซึ่งอยู่ทางตอนเหนือของฝรั่งเศส
แต่ทุกอย่างเปลี่ยนไปแล้ว
ตอนนี้ภาพลักษณ์ของมัน เปลี่ยนจากหน้ามือเป็นหลังมือ
แต่เครื่องเครายังเหมือนเดิม
มันคือพุดดิ้งก้อนยักษ์ ที่เต็มไปด้วยแรงบิดและความหรูหรา
เย่
นี่เป็นครั้งแรกในการผจญภัยของเรา
ที่ผมได้ขับรถดีๆ ที่ใช้การได้
ไม่ว่าคุณวิลแมนคิดจะทำอะไร รถคันนี้ก็สมบูรณ์แบบ
ใช่ แต่รถคันนี้ดียิ่งกว่า
นี่คือฟอร์ด โฟกัส อาร์เอส รุ่นล่าสุด
กำลัง 350 แรงม้าเบรก จากเครื่องยนต์เทอร์โบสี่ลูกสูบ
มันเบา 1,500 กิโล แถมยังฉลาดด้วย
มันกระจายแรงบิดได้
มันสามารถส่ง 70 เปอร์เซ็นต์ ของกำลังทั้งหมดไปที่เพลาหลัง
และถ่ายทอด 100 เปอร์เซ็นต์ ของกำลังนั้นไปที่ล้อข้างหนึ่งได้
และเสียงปะทุตอนที่เกิดโอเวอร์รัน...
มันช่าง... ใช่ มันปลุกความเป็นจิ๊กโก๋ในตัวผม
สวัสดีครับ ท่านผู้ชม คุณคงเดาได้ว่าผมทำอย่างที่ควรจะทำ
ผมขับคันนี้มา มันคือแคเตอร์แฮม
พูดให้ชัดเจนคือรุ่น 310 อาร์
ต้องยอมรับว่าตอนขึ้นยุ่งยากนิดหน่อย แต่พอขึ้นไปแล้ว
จะได้ผลตอบแทนมหาศาล เพราะรถคันนี้เกิดในยุค 50
ออกแบบโดยโคลิน แชปแมน รถประกอบเองสำหรับแข่งตอนสุดสัปดาห์
นี่คือสิ่งที่ผู้ชื่นชอบรถทั้งหลาย พล่ามถึงในอินเทอร์เน็ต
เราต้องใส่พวงมาลัยเองด้วยซ้ำ
จากนั้นเราก็แค่ปิดประตู ล็อกให้เข้าที่ แล้วก็ไปได้
- รถสวยนี่ พวก ว่าไหม - เลิศสุดๆ
ทำไมถึงเอาสวิตช์ดับเครื่องฉุกเฉิน ไว้นอกตัวรถนะ
วางไว้ตรงนี้แล้วกัน นายจะได้ไม่ทำหาย
เอาละ ฉันต้องไปแล้ว
อย่ากวนประสาทน่า แฮมมอนด์
ถ้าไม่นับตำแหน่งที่ไม่เหมาะสม ของสวิตช์ฉุกเฉิน
ผมไม่คิดว่ามีรถคันไหนเหมาะกับ ถนนอันน่าทึ่งนี้มากไปกว่านี้
ถ้าคุณชอบความรู้สึกของการขับรถ
อย่างเช่น การหมุนพวงมาลัย หรือเปลี่ยนเกียร์
หรือเหยียบคันเร่ง คุณจะอยากได้รถแบบนี้สักคัน
ไม่มีระบบควบคุมแรงเสียดทาน ไม่มีตัวช่วยเบรก
ไม่มีระบบรองรับแบบดัดแปลง ไม่มีคันโยกง่อนแง่น
ไม่มีถุงลมนิรภัยด้วยซ้ำ
มันเป็นแค่รถ
สมบูรณ์แบบที่สุด
หลังจากพารถไปทำความคุ้นเคย กับเกาะเขตร้อนแห่งนี้
เราทุกคนก็มาเจอกัน
ดีจังที่ได้กลับมาอยู่ในสหภาพยุโรป
แสงแดด วิวสวยๆ กาแฟอร่อยๆ
ไอ้หนุ่มกวนเมืองมาแล้ว
อากาศร้อนแบบนี้ กำไลติดตามตัวเป็นยังไงบ้าง
พอฉันนั่งในรถมันก็โผล่มาเอง มันงอกออกมาจากขาฉัน
นี่คือถนนเลียบชายฝั่งจากทิศเหนือ ถึงตะวันตกเฉียงเหนือของเกาะ
มีก้อนหินตกลงมาเยอะมาก
พวกเขาพยายามแก้ปัญหานี้
ด้วยการห้อยลวดตาข่ายบนหน้าผา
แต่ก็ไม่ค่อยได้ผลเท่าไร
ดังนั้นพวกเขาเลยหาทางออกที่สุดโต่ง
สิ่งที่ฝรั่งเศสกำลังสร้างที่นี่ คือถนนวงแหวนในทะเล
ออกแบบมาให้ทนต่อคลื่นสูงสิบเมตร และผ่านการโหวต
ผลงานด้านวิศวกรรมชิ้นเอกนี้
มีค่าใช้จ่าย 112 ล้านปอนด์ต่อกิโลเมตร
และมันยาว 12 กิโลเมตร
มันจึงเป็นแผ่นยางมะตอยที่แพงที่สุดในโลก
ฉันกำลังคิดว่าถนนที่แพงหูฉี่
และซับซ้อนอย่างไม่น่าเชื่อสายนี้ น่าจะทำประโยชน์อะไรได้
ดังนั้น...
ผมไม่รู้จริงๆ ว่าผลจะเป็นยังไง
ผมมีกำลังน้อยที่สุด แต่ก็เบาที่สุด
ผมกับแฮมมอนด์ต่างก็มี เครื่องยนต์เทอร์โบและขับเคลื่อนสี่ล้อ
และเราไม่ต้องการทั้งสองอย่างนั้น ในการแข่งระยะสั้น
แต่เขามีระบบควบคุมการออกตัว
แต่ก็ใช่ว่าเขาจะใช้เป็น หวังว่านะ
"เดินทาง" ไม่เอาเดินทาง "ตั้งค่า"
"ตัวช่วยผู้ขับขี่" "ควบคุมการออกตัว"
ไม่นะ มันโดนตัดออกไป เดี๋ยว
เจเรมี คลาร์กสันถึงกับลงจากรถ
"ตัวช่วยผู้ขับขี่"
- "ควบคุมการออกตัว" - ระบบควบคุมการออกตัวของเขา...
- จริงเหรอ - ใช่
ระบบควบคุมการออกตัวมันยุ่งยาก ก็แค่นั้น เพราะเขาเก่งด้าน...
- นี่เอาไว้ทำอะไรน่ะ - อย่าแตะ
มันคืออะไร
- นายรู้อยู่แล้ว อย่าแกล้งกันน่า - ฉันไม่รู้
ทำไมที่สตาร์ตถึงอยู่นอกรถล่ะ
เผื่อรถชนไง
น่ารำคาญแย่ อย่าทำหายล่ะ
หลังจากเจมส์ประกอบรถใหม่
และริชาร์ดแก้ปัญหาด้านเทคโนโลยีเสร็จ พวกเราก็พร้อมออกตัว
หนุ่มฝรั่งเศสเสื้อกั๊กเหลืองนั่น เขาจะให้สัญญาณเริ่มการแข่งขัน
หรือปาระเบิดขวดใส่ผมกันแน่
สาม สอง หนึ่ง
ให้ตายสิ
พวกเขาออกตัวแรงกว่า
เกียร์สอง ผมสับเกียร์เร็วที่สุด เท่าที่จะทำได้ ผมนำอยู่
มันมีกำลังแค่ 152 แรงม้า
ได้เวลาใช้ความเร็วและกำลังล้วนๆ แล้ว
สับเกียร์ช้าไปหน่อย
- เสียใจด้วย - ให้ตายสิ
แพ้แล้วๆ ผมเป็นคนแรกที่แพ้บนถนนเส้นนี้
การแข่งรถระยะสั้นรอบปฐมทัศน์ บนถนนเลียบชายฝั่งเรอูนียง
เบนต์ลีย์เฉือนเอาชนะไปได้
เขาทำหน้าแบบนั้นใช่ไหม
ใช่ สีหน้าแบบนั้นแหละ
หลังจากเปิดถนนวงแหวน ด้วยการแข่งรถอันใหญ่โตของพวกเรา
เราได้รับข้อความจากคุณวิลแมน
และเขาบอกให้พวกเราไปรายงานตัว ที่สุสานในเมืองแซ็งปอล
ที่ที่เราจะได้รับคำสั่งต่อไป
- หนุ่มๆ - อะไร
ฉันกำลังถือกระดาษแผ่นหนึ่ง
- จากเนวิลล์เหรอ - ถูกต้อง
มันเขียนว่า "ในปี 1730 บนเกาะเรอูนียง ผู้ชายที่ชื่อว่าลาบูซ..."
นั่นคือเขา ในหลุมศพ
"ถูกแขวนคอด้วยความผิด ฐานเป็นโจรสลัด"
นี่คือลาบูซเหรอ เขาเป็น... เขาเป็นอะไรนะ
- เขามีกองเรือโจรสลัด - เรารู้จักเขาเหรอ
ใช่ เขาถูกเรียกว่าไอ้เหยี่ยว จมูกใหญ่น่ะ
ยังมีต่อนะ ถ้าพวกนายเงียบหน่อย
"ระหว่างทางไปตะแลงแกง เขาโยนข้อความเข้ารหัสให้ฝูงชน
"มันอธิบายว่าเขาฝังขุมทรัพย์ไว้ที่ไหน
"สำเนาของข้อความนั้นอยู่ใน บรรดาของที่ให้ไป"
- นี่น่ะเหรอ - นั่นแหละ ใช่
- มันเป็นแค่ขยะ - นี่คือส่วนที่น่าสนใจ
"ว่ากันว่าขุมทรัพย์ของเขา รวมถึงกางเขนเพลิงแห่งกัว
"ไม้กางเขนทองคำ หนักร้อยกิโลกรัม สูงสองเมตร ฝังด้วยทับทิม
"และในปัจจุบัน ขุมทรัพย์เหล่านั้น จะมีค่าถึง 100 ล้านปอนด์"
แล้วยังไง
"เป็นหน้าที่ของพวกคุณที่ต้องไขรหัส และหามันให้เจอ
"ด้วยความนับถือ เนวิลล์ วิลแมน"
- เราจะตามล่าขุมทรัพย์โจรสลัดเหรอ - ใช่แล้ว
- ไม่เอาน่า - นายเชื่อเรื่องโจรสลัดไร้สาระนี่เหรอ
หมายความว่ายังไง "เชื่อ" ใช่ โจรสลัดก็คือโจรสลัด
พวกเขาคือคนที่เคาะประตูแล้วบอกว่า
"ผมมีแผ่นผีของ อเวนเจอร์ส: เผด็จศึก
"ขายแค่ห้าปอนด์" นั่นคือโจรสลัด
นั่นมันพวกขายของละเมิดลิขสิทธิ์ โจรสลัดของจริงมีสไตล์
- แปลว่าเราต้องไขรหัส - ใช่
และมันจะบอกเราว่าไอ้เหยี่ยว...
- ใช่ - ฝังสมบัติไว้ที่ไหนเหรอ
ใช่
- จริงจังเหรอ - เราจะไขรหัสได้ยังไง
นี่เข้าทางเขาเลย
สิ่งที่เกิดขึ้นที่นี่ตรงไปตรงมามาก เขาชอบโจรสลัด
ส่วนนาย นายชอบทำอะไรนะ ไขรหัสเหรอ หรือเล่นซูโดกุ
- อักษรไขว้ - แล้วฉันทำอะไร
- เราจะเป็นโจรสลัดและแบ่งสมบัติกัน - ฉันจะไม่เป็นโจรสลัด
งั้นเราจะไม่แบ่งสมบัติกันเหรอ
ถ้านายอยากมีส่วนในเงินร้อยล้านปอนด์
ก็ต้องลงแรงหน่อย จะช่วยขุดก็ได้
- ฉันไม่ชอบเรื่องโจรสลัด - งั้นนายไม่เอาใช่ไหม
- ถ้าเจอก็เอา - งั้นเหรอ
ห้องสมุดวอนเดอร์ลัสต์
กลับมาที่โรงแรม ผมเริ่มไขรหัส
ระหว่างที่นิคกับมาร์กาเรตนั่งเป็นฉากหลัง ทำตัวน่ารำคาญ
มันจะช่วยไหมถ้าฉันสร้างเครื่องจักร จากทองเหลือง ทองแดงกับทรานซิสเตอร์
ฉันได้ยินว่าถ้าเราดื่มน้ำแบบนี้ ตอนมองดูมัน...
- ได้คิดไหมว่าเอคือหนึ่ง บีคือสอง... - เข้าท่านะๆ
- ไม่ เดี๋ยวๆ - อะไร
- ฉันได้ไอเดียแล้ว - อะไร
ทำไมพวกนายไม่ไปให้พ้น แล้วปล่อยให้ฉันทำงานคนเดียวล่ะ
มันน่าเบื่อนิดหน่อยนะ ยังไม่ค่อยสมเป็นโจรสลัดเท่าไร
ดังนั้น ผมกับริชาร์ดจึงปล่อยให้ เจมส์ ทัวริงเป็นคนจัดการ
"ลาบูซ"
- น่าเสียดายที่เราไปว่ายน้ำไม่ได้ - ทำไมล่ะ
- มันผิดกฎหมาย - อะไร ว่ายน้ำผิดกฎหมายเหรอ
ไม่ ฉันพูดจริงๆ
เพราะระหว่างปี 2011 และ 2016
มีเหตุฉลามจู่โจม จนมีผู้เสียชีวิต 43 ครั้งทั่วโลก
สิบเก้าครั้งเกิดในทะเลของเรอูนียง
- ข้างนอกนั่นน่ะนะ - ใช่
น้ำตื้นจะตาย ถ้าฉลามมา เรากระโดดข้ามก็ได้
ฉันคิดว่าเราทำแบบนั้นเมื่อปี 2013
หนังสือรหัสลับ
รหัสที่ใช้การแทนตัวอักษร
นายอ่านแต่หนังสือโจรสลัดเหรอ
ถ้ามีเรือโจรสลัด นายจะอ่านมัน
มันน่าตื่นเต้นดี มีความบ้าบิ่นและการผจญภัย
นางสิงห์แห่งบริตทานี ราวๆ ปี 1330
เธอมีกองเรือที่มีเรือสีดำห้าหกลำ มันถูกเรียกว่ากองเรือดำ
เธอให้พวกเขาทาเรือเป็นสีดำ พร้อมใบเรือสีแดง เท่ไหมล่ะ
ในวันที่สาม พวกเราไม่เหลืออะไรให้ทำ
พวกเราเลยไปดูว่าอลันไปถึงไหนแล้ว
- มีความคืบหน้าไหม - มี
ตรงไหน
"หลังจากสุนัขสองหัว จงเอาน้ำผึ้งไป"
คิดตั้งสามวัน ได้แค่นี้เหรอ "หลังจากสุนัขสองหัว จงเอาน้ำผึ้งไป"
ใช่ แต่ฉันเริ่มต้นจากศูนย์
พวกนายคงรู้ว่า ลาบูซโดนแขวนคอในเรอูนียง
- ใช่ - แต่เขาโดนจับในมาดากัสการ์
เขาคงไม่พูดว่า
"จะว่าอะไรไหมถ้าข้าเอากางเขนทองคำ
"กับสมบัติทั้งหลาย ลงเรือไปตะแลงแกงด้วย" จริงไหม
ดังนั้นจะสมเหตุสมผล ถ้าสมบัติถูกฝังอยู่ในมาดากัสการ์
นายรู้เรื่องนี้มานานแค่ไหนแล้ว
ตั้งแต่สิบขวบ
ไม่คิดว่ามันจะสมเหตุสมผลเหรอ ถ้านายบอกเรา
ฉันเคยได้ความคิดแล้วทำแบบนี้มาก่อน
แล้วทำให้ตัวเองขายหน้า ด้วยการรีบบอกตั้งแต่ยังไม่พร้อม
ฉันเลยต้องปล่อยให้มันสุกงอม และพัฒนา ก่อนจะคิดว่า
"โอเค ฉันจะนำเสนอมันกับสองคนนี้"
อาจจะมีสถานที่ ที่ชื่อว่าสุนัขสองหัวในมาดากัสการ์
แต่ฉันไม่ได้หา ฉันดูแค่ในเรอูนียง
- งั้นเราก็ต้องไปมาดากัสการ์ - ใช่
- มันอยู่ไม่ไกลมาก - จริงเหรอ
ใช่ แต่เราเอารถพวกนั้น ไปมาดากัสการ์ไม่ได้
- ทำไมล่ะ - ไม่ได้หรอก
ถนนในมาดากัสการ์แย่มาก
- นายรู้ได้ยังไง - เพราะฉันมีเพื่อน
สมัยฉันยังหนุ่ม เธอชื่อแมรี่ ทำงานด้านอนุรักษ์สัตว์ป่า
และเธอบอกว่านั่นเป็นที่ที่แย่ที่สุด ที่เธอเคยขับรถ
- พวกเราไปมาแล้วทั่วโลก - เราเคยเจอหลุมยุบ
ใช่
เธอก็ไปมาทั่วเหมือนกัน ทั่วแอฟริกา...
เธอบอกว่าถนนในมาดากัสการ์ แย่ที่สุดเหรอ
เธอเอาแต่บอกว่าถนนหนทางแย่แค่ไหน
และรถตกหล่มบ่อยแค่ไหน เป็นวันๆ เลย
งั้นเราก็ควรดัดแปลงรถสิ
- ของฉันรถแคเตอร์แฮมนะ - นั่นดัดแปลงง่ายมากนะ
- ดัดแปลงเป็นอะไร เรือเหาะเหรอ - ไม่รู้สิ ลองใช้จินตนาการดู
พวกเราก็เลยหาอู่รถ
- และขณะที่เจมส์เริ่ม... - เอาละ ทำงาน
ผมกับริชาร์ดก็ไปซื้ออะไหล่ที่ร้าน
สวัสดีครับๆ ไม่ทราบว่ามี...
สายจั๊มป์...
เห็นไหม
คุณมีสายพ่วงแบตเตอรี่ไหมครับ
ไม่มีครับ
- ขอบคุณครับ - เรียกว่าสายพ่วงแบตเตอรี่เหรอ
สายพ่วงแบตเตอรี่ นั่นคือสิ่งที่มันเป็น
- ไม่มีเลยเหรอ - นายใบ้มันเป็นภาษาอังกฤษ
ฉันคิดว่าสายเชื่อม การแสดงยอดเยี่ยม
ถ้าคนรู้จักคำว่าสายเชื่อมในภาษาอังกฤษ
หลังจากซื้ออะไหล่ และทำการดัดแปลงเรียบร้อยแล้ว
เราก็ล่องเรือไปมาดากัสการ์
เราไปถึงในสองวันให้หลัง ที่ท่าเรือทามาทาฟ
สวัสดีอีกครั้ง ท่านผู้ชม
นี่คือสิ่งที่ผมทำ
รถของผมเบามากอยู่แล้ว เหมาะกับการขับนอกถนน
ผมติดล้อที่ใหญ่ขึ้นให้มัน
เพื่อให้ท้องรถสูงขึ้น และยึดเกาะถนนได้ดี หมดแล้ว
เห็นได้ชัดว่าเจเรมีทำมากกว่านั้น
ผมขออธิบายว่าทำอะไรมาบ้าง มีเยอะเหมือนกัน
มีกว้านตรงนี้ เชื่อมกับแท่นเหล็กกล้า
และมีเกราะเหล็กกล้า
ใต้ท้องรถ ตั้งแต่หัวรถจรดท้ายรถ
ไฟหน้า ตอนนี้ใช้ของมอเตอร์ไซค์
ผมต้องใช้ที่ซึ่งปกติเป็นไฟหน้า สำหรับสนอร์กเกิลพวกนี้
ซึ่งผมติดตั้งเพื่อให้ รถสามารถแล่นผ่านน้ำสูงสองเมตรได้
ขยับไปข้างหลัง ยางรถหนาเตอะ
แต่ตัวล้อจริงๆ เล็กกว่าเดิม
หมายความว่าเบรกอันเก่าจะไม่พอดี
ต้องถอดออกแล้วใส่ เบรกจากกอล์ฟ จีทีไอแทน
จากนั้นผมก็ย้ายสายเบรก กับสายน้ำมันไปไว้ในตัวรถ
เพื่อปกป้องเป็นพิเศษ และถอดช่วงล่างระบบถุงลม
เปลี่ยนเป็นโช้กสำหรับเดินทางไกล กับสปริงเหล็กกล้า
- นายทำทั้งหมดนั่นในสองวันเหรอ - เป็นเพราะอู่นั่น
- มันมีอุปกรณ์ครบครัน - มีอุปกรณ์ครบครัน
ฉันเลยทำงานได้ค่อนข้างทั่วถึง
ฉันประทับใจจริงๆ
- จะบอกอะไรให้นะ - อะไร
ชีวิตนอกสหภาพยุโรปเป็นแบบนี้
ตอนอยู่ในเรอูนียง เราอยู่ในสหภาพยุโรป ถนนเรียบ มีรถบีเอ็มดับเบิลยู
"อยากได้ชาบลีสักขวดไหม"
- ที่นี่... - ขอโทษที
"อยากอาหารเป็นพิษไหม"
ขณะที่เราคุยกันเรื่องชีวิตหลังเบร็กซิต เพื่อนร่วมงานของเราก็มาถึง
โอเค
โอเค ธง อะไรอีก
การเปลี่ยนแปลงอีกจำนวนหนึ่ง
ฉันจะอธิบายให้ฟัง พ่นสีดำ ติดหัวกะโหลกกับกระดูกไขว้
มีธง ใช่
โครงนิรภัยภายนอกแบบเต็มคัน
ถ้านี่ยังไม่พอ
ฉันเปลี่ยนกันชนหน้ากับหลังเป็นคาน
ฉันเพิ่มความสูงใต้ท้องรถ 19 นิ้ว
ทำให้มันสูงจากพื้น 23 นิ้วครึ่ง
จากนั้น ถ้าพวกนายดูตรงนี้ให้ดี มุม...
โอ้ ใช่
นายรู้เหรอว่าเขาทำอะไร
ที่ฉันทำมันอัจฉริยะ ดูสิ
- เขากลับไปยุคก่อนมีล้อ - ใช่ นายติดตีนตะขาบ
หลังจากสาธยายเสร็จ พวกเราก็กลับมายังปัญหาหลัก รหัสลับ
ฉันขอเดานะ เมย์ เพราะว่านายไม่ได้ทำอะไรกับรถเท่าไร
นายคงใช้เวลาส่วนใหญ่ไปกับ การหาว่าสมบัตินั่น
สมบัติที่ไม่มีอยู่จริง อยู่ที่ไหน
- แน่นอน - เหรอ แล้วมันอยู่ไหน
- ไม่รู้สิ - ยังไม่รู้อีกเหรอ
ไม่มีแววเลย มันก็ยังเป็นหมาสองหัว กับมะนาวกับนกแก้วเหมือนเดิม
พวกเขาจับลาบูซได้ในมาดากัสการ์ ในบริเวณที่เรียกว่าลิเบอร์ทาเลีย
ซึ่งเป็นเหมือนชุมชนโจรสลัด
พวกเขามีกฎเกณฑ์ มีทุกอย่าง
ตามหลักเหตุผล เขาน่าจะฝังมันไว้ที่นั่นตอนที่โดนจับ
นายก็รู้เรื่องนี้ตั้งแต่อายุสิบขวบเหรอ
ใช่ ตั้งแต่ตอนนั้น
มีอะไรอีกไหมที่นายรู้ตั้งแต่สิบขวบ
ที่เกี่ยวกับเรื่องนี้และนายน่าจะบอกเรา
- มีแค่นี้แหละ - แล้วลิเบอร์ทาเลีย
- อือ - มันอยู่ที่ไหน
- ทางเหนือของที่นี่ - ไกลแค่ไหน
ร้อยหกสิบกิโลเมตร
- นายรู้ว่ามันอยู่ที่ไหนเหรอ - ใช่ ทางเหนือ
เหนือจากที่นี่ไป 160 กิโลเมตร
แล้วก็ไม่บอกตั้งแต่สามวันก่อน
ขอบอกอีกครั้งนะ เราต้องค่อยๆ คิด
รอให้แน่ใจว่ามันพร้อม มองจากหลายๆ มุม พินิจมัน
ไม่อยากรีบจนหน้าแตก
และแล้ว ด้วยข้อมูลใหม่จาก กัปตันแจ็ก แฮมมอนด์ เราก็ออกเดินทาง
ผมเอาหนึ่งในรถสมรรถนะสูงที่ดีที่สุด ในยุคของมันมา
เหมือนมีดผ่าตัด แล้วผมก็เปลี่ยนมันเป็นเลื่อยไฟฟ้า
จิม พวก ฉันไม่เข้าใจโจรสลัดเลย
ถ้านายบอกทอม แฮงค์สว่า โจรสลัดโรแมนติกและน่าสนใจ
ไม่จริงเลย พวกนั้นก็เป็นแค่โจรลอยน้ำ
มีสัญญาณไฟบอกว่า ช่วงล่างระบบถุงลมของผมผิดปกติ
ฉันรู้ ฉันเอามันออกไปเอง
แต่ผมเอามันออกไปทำไม
เพราะไม่เหมือนที่เจมส์ว่าไว้ ถนนหนทางปกติดี
ไม่แน่ใจว่าผมต้องยกใต้ท้องรถสูงๆ สำหรับถนนยางมะตอยเรียบๆ นี่
- เจมส์ - อือ มีอะไร
เพราะนาย ฉันถึงเตรียมรถไว้รับวันสิ้นโลก
แต่นายดันพามางานเลี้ยงน้ำชา
เอาละ ดูนะ บททดสอบใหญ่ของเบนต์ลีย์
นั่นแหละ
ผมรู้สึกเหมือนเป็นรานอล์ฟ ไฟนส์เลย
ดูฉันสิ ดูสิว่าฉันทำอะไรลงไป
เพียงเพราะนายเป็นเพื่อนกับ ผู้หญิงกระโปรงบาน
ฉันทำรถแฮทช์แบ็กเสียหมด
พวกเราน่าจะรู้ว่าเพื่อนของเจมส์ ไม่มีทางเป็นนักสำรวจ
สิ่งที่แย่ที่สุดที่เธอเคยเจอ คือดอกไม้ร่วงจากตะกร้าจักรยาน
แล้วเธอก็ตกใจ "โหดร้ายเหลือเกิน แย่ที่สุด"
ขณะที่เรามุ่งหน้าสู่ชนบท เราคาดว่าสภาพถนนจะเลวร้ายลง
แต่ไม่เลย
สวัสดีครับ บงชูร์
พวกเขามองผมแล้วก็คิดว่า "บ้าหรือเปล่า"
ดูถนนสวยๆ นั่นสิ
เราคิดอะไรของเรานะ
เราฟังคำแนะนำ ด้านการขับรถนอกถนนจากเจน ออสติน
"เจมส์ ฉันไปมาดากัสการ์มา ถนนหนทางไม่เหมือนในเดวอนเลย"
บงชูร์ ได้โปรดเลิกสร้างถนนสักที
ไม่มีผิวถนนแล้ว
พระเจ้า พวกเราดัดแปลงรถเกินไปจริงๆ
มันดูดี แต่ไม่จำเป็น ก็เหมือนกับการเดินทางนี่
ประชากรมาดากัสการ์ 70 เปอร์เซ็นต์ดำรงชีวิต
ด้วยเงินวันละไม่ถึงหนึ่งดอลลาร์
ดังนั้นถ้ามีไม้กางเขนฝังทับทิม ยาวสองเมตรฝังอยู่ที่ไหนสักแห่ง
ผมค่อนข้างมั่นใจว่าคงมีคนเจอไปแล้ว
และอีกอย่าง สมบัติที่ถูกฝังไว้
ในประวัติศาสตร์ทั้งหมดของมนุษย์ ไม่เคยมีการค้นพบ
สมบัติที่ถูกฝังไว้เลย
ขณะที่ผมบ่นเรื่องภารกิจของเรา อยู่ๆ ถนนก็เริ่มเป็นหลุมเป็นบ่อ
ใช่ นั่นคือหลุมยุบ
นั่นหลุมยุบแน่นอน นั่นก็...
โอเค
ในรถถังฟอร์ด
ผมคิดว่ารถที่ดัดแปลงมาจะได้ฉายแสง ในสภาพแวดล้อมใหม่ที่ขรุขระ
แต่น่าเศร้า...
มีปัญหานิดหน่อย ผมติดตีนตะขาบให้รถ
แต่ปัญหาอยู่ที่ล้อเล็กๆ
ในตีนตะขาบที่เอาแต่...
หลุดออกมา เพราะเราอยู่บนถนนแข็ง
และขอบแข็งๆ ของหลุมยุบ กระแทกมันออกมา
ความจริงง่ายๆ คือตีนตะขาบพวกนี้ แม้ว่ามันจะน่าทึ่ง
ถูกสร้างมาเพื่อวิ่งบนโคลนหรือหิมะ
วิ่งโดยไม่มีถนน ไม่ใช่ยางมะตอย
- แฮมโม หลุดไปอีกอันแล้ว - พระเจ้า
ในแคเตอร์แฮม ไม่ได้มีแค่หลุมยุบที่น่ารำคาญ
มีฝุ่นเยอะมากจนผมรู้สึกเหมือน ขับรถอยู่ในเครื่องดูดฝุ่นร้อนๆ
ฝุ่นเข้าตานี่แย่มาก ผมต้องหาแว่นกันลมสักหน่อย
ยังไงก็ตาม ชีวิตในเบนต์ลีย์ปกติดี
ผมเริ่มชอบรถคันนี้จริงๆ แล้ว
ตอนนี้มันมีโคลนติดนิดหน่อย เริ่มดูเหมือนเอ็มเอฟบี
และถ้าคุณไม่รู้ว่าเอ็มเอฟบีคืออะไร
มันคือคำที่ซามูเอล แอล. แจ็คสัน ใช้เรียกเบนต์ลีย์ของเขา ถ้าเขามีสักคัน
หมู่บ้านน่ารักดี...
ร้านขายแตง แตงๆ
ร้านทำป้ายทะเบียน
นั่นคือร้านที่เราสั่งทำป้ายทะเบียนรถได้
ไม่คิดว่าจะเจอ
และผมก็ไม่คิดว่า จะเจอโรงแรมริมทะเลที่น่าพอใจ
ที่ซึ่งหลังจากนั้น เมย์ผู้เปื้อนฝุ่นมอมแมม ตัดสินใจไม่กินมื้อเที่ยงกับผม
เยี่ยม หมาเปื้อนโคลนลงไปในสระแล้ว
ขณะเดียวกัน ผมเริ่มกังวลว่า บนถนนยางมะตอยที่ความร้อนระดับนี้
ล้อพลาสติกเล็กๆ ของผมจะเริ่มผิดรูป
ดังนั้นเมื่อไปถึงโรงแรม ผมก็ไม่ไปกินมื้อเที่ยงกับเจเรมี
ผมต้องหาทางทำให้มันเย็น
สร้างระบบระบายความร้อนที่นี่ โดยไม่มีอะไรเลย
และสิ่งที่ผมทำในสถานการณ์แบบนี้
คือถามตัวเองว่า "ถ้าเป็นแบร์ กริลส์จะทำยังไง"
หลังจากตระเวนหาวัตถุดิบจากธรรมชาติ บนชายหาด ผมก็เริ่มทำงาน
หวังว่าจะได้ผลนะ นี่คือสิ่งที่ผมทำ
โชคดีที่ผมเจอคูลเลอร์น้ำในออฟฟิศ ที่ลอยมาเกยฝั่ง
และเชือกไนลอนที่เกยฝั่งอยู่เหมือนกัน
นอกจากนั้น ผมยังเจอท่อใส
ผมติดมันกับรถด้วยที่รัดสายไฟ ที่ลอยมาเกยฝั่ง
ข้างล่างนี่
มันปล่อยให้น้ำไหลออกมา ระบายความร้อนได้
มันอาจจะไม่น่าดู แต่มันจะได้ผล
และอย่างที่แบร์ กริลส์เคยกล่าวไว้ "ด้นสด ปรับตัว อยู่รอด"
โชคร้ายที่การดัดแปลงของแฮมมอนด์ ใช้เวลานานมาก
จนเย็นเกินกว่าจะเดินทางต่อ
และยังไงก็ตาม เมย์ยุ่งอยู่กับ การโจมตีรหัสด้วยโรคย้ำคิดย้ำทำ
สิ่งที่น่าสนใจที่ผมได้เรียนรู้ในวันนี้
ผมยืนอยู่ข้างร้าน ดูผู้ชายคนหนึ่งนับแตงโม
เราจะนับหนึ่ง สอง สาม สี่ ห้า แบบนี้
แต่เขานับหนึ่ง สอง
สาม สี่ ห้า ซึ่งเหมือนที่อยู่ในนี้
ดังนั้น นั่นอาจจะเป็นตัวอักษร แต่ก็อาจจะเป็นเลขสอง
สัญลักษณ์พวกนี้บางตัว อาจจะเป็นตัวเลข มันอาจจะเป็น
องศาบอกทิศ อาจจะเป็นจำนวนก้าวจากต้นไม้
อะไรแบบนั้น อะไรที่ดูเหมือนคำพูดไร้สาระ...
วันรุ่งขึ้น ขณะที่ดวงอาทิตย์ขึ้น เหนือสวรรค์ที่ไม่ค่อยเป็นที่รู้จักนี้
เราก็กลับสู่การเดินทาง
เมย์ นายไขรหัสได้หรือยัง
ยัง
ก็พอเดาได้
แต่อย่างน้อย ระบบระบายความร้อนของผมก็ใช้ได้
ส่งน้ำแล้ว ช่วยชีวิตคนเอาไว้ได้ ขอบคุณนะ แบร์ กริลส์
รถผมตลก
แต่เห็นได้ชัดว่าเอ็มเอฟบี ทำให้เกิดความปั่นป่วนมากกว่า
จากนั้น เราก็พบบางอย่างที่ไม่น่ายินดีนัก
ผู้หญิงคนนั้นสวมขื่อ
เธอสวมขื่อไม้จริงๆ
หนุ่มๆ เรามาสุดถนนยางมะตอยแล้ว
แต่มันสุดจริงๆ
- หมายความว่ายังไง - ไม่มีถนน ดูเหมือนแพข้ามฟาก
พอขึ้นแพ ผมสังเกตว่าเจเรมี มีป้ายทะเบียนใหม่
ฉันเดาไม่ถูกเลย เอ็มเอฟบี "ต้องลูบก้น"
"วัยกลางคน..."
เดี๋ยวนะ
พอแพเทียบท่าฝั่งตรงข้าม
มันเหมือนเราย้อนเวลากลับไป 200 ปี
ผมจะสวมแว่นล่ะ
ให้ตายสิ
ใช่ ถนนชักจะแย่แล้ว ผมยอมรับ
ว่ายสิ ว่ายๆ
ในที่สุด การดัดแปลงรถ ของพวกเราก็เกิดประโยชน์
เอ็มเอฟบีกำลังผ่านไป
ระบบขับเคลื่อนสี่ล้อตะกุย พาผมออกจากอันนั้น
ต้องอย่างนี้สิ ผมสร้างรถมาเพื่อสิ่งนี้
ตีนตะขาบจะไม่ร้อนเกินไป ผมเอามันแช่น้ำจนเย็น
รถถังเชอร์แมนเป็นยังไงบ้าง
มันก็... บอกตามตรงนะ สบายๆ แล้วนายล่ะ
มันส่งเสียงนิดหน่อย แต่ก็ไปต่อได้
แต่ที่ฉันอยากรู้คือ แคเตอร์แฮมเป็นยังไงบ้าง
พระเจ้า
นั่นมันขี้ชัดๆ พระเจ้า
มันเหมือนน้ำในอ่างที่มีคนท้องร่วง
พระเจ้า เวรเอ๊ย
เกือบโดนขี้กลบตาย
ผมจะลดอุณหภูมิลง เหลือสัก 22 องศาน่าจะดีกว่า
ปรับเบาะพิงด้วยปุ่มข้างล่างนี่
ขณะเดียวกัน ในรถฟอร์ด
เครื่องยนต์โอเค อุณหภูมิใช้ได้ บอกไม่ถูกเลยว่ารถผมสบายๆ แค่ไหน
มีหินก้อนใหญ่ตรงก้นหล่มนั่น
โชคดีสำหรับแฮมมอนด์ เรากำลังขับรถขนานไปกับชายหาด
ผมเลยเสนอให้เราใช้มันแทน
เราเจอสภาพภูมิประเทศ ที่เหมาะกับตีนตะขาบนั่นแล้วใช่ไหม
ใช่ ดูดีทีเดียว
มันจะต้องสุดยอดแน่ รถคันนี้
นี่คือปัญหาในขั้นต้น ผมกำลังทำบางอย่างที่แปลกใหม่
เหมือนกับผมประดิษฐ์ล้ออีกครั้ง แล้วก็...
เยี่ยม เจ้าอุรังอุตังมาเยาะเย้ยแล้ว
เกิดอะไรขึ้น
ฉันรู้
แม้แต่ฉันที่มีความรู้ไม่มาก ก็ยังดูออกว่านั่นไม่ปกติ
มันไม่ปกติใช่ไหม
เพื่อให้กำลังใจแฮมมอนด์ ผมตัดสินใจมอบของขวัญเล็กๆ ให้เขา
นายก็มีป้ายทะเบียนเหมือนกัน
- ฟิวรี แบบใน วันปฐพีเดือด เหรอ - รถถังน่ะ
- สำหรับรถของฉันเหรอ - ใช่ นายจะได้ทำให้มันเป็นฟิวรี
แม่เจ้าโว้ย
แต่ที่นี่มันไม่ได้หมายความแบบนั้น
- แล้วที่นี่มันหมายความว่ายังไง - ตัวอีแกร็ก ตัววาย หมายถึงของผู้หญิง
ดังนั้นจริงๆ แล้ว มันแปลว่า "ของผู้หญิงที่มีขนดก"
แต่สำหรับนาย มันคือฟิวรี นายคือแบรด พิตต์ในรถถัง รถถังโจรสลัด
ในตอนนั้นเอง จอร์จิโอ อาร์มานีก็มาถึง
ดูสภาพนายสิ อึรดกางเกงหรือไง
มีช่วงหนึ่งที่ฉันจมลงไปใต้น้ำเลย
นั่นเป็นที่นั่งที่น่าขยะแขยงมาก
- ขับไปทั้งอย่างนั้นไม่ได้เหรอ - ไม่ได้
ทำได้ยังไงน่ะ
ต้องลองตั้งหลายรอบแน่ะ เพราะฉันตั้งใจจะทำแบบนั้น
หลังจากดูแบรด พิตต์ ซ่อมรถอยู่ประมาณชาติเศษๆ
ในที่สุดเราก็เดินทางต่อ
สงสัยว่าทำไมทีมแข่งฟอร์มูลาวัน ถึงไม่ใช้ตีนตะขาบ แฮมมอนด์
ถ้าเราเปลี่ยนมันได้ในเวลาแค่สามชั่วโมง
สำหรับเจมส์ ความทุกข์ยากยังดำเนินต่อไป
จะยาวไปถึงไหนเนี่ย
พระเจ้า
ทุกอย่างเลวร้ายมาก จนเมื่อเรามาถึงท่าเรือข้ามฟากต่อไป
ดูเหมือนเขาจะพยายาม ข้ามไปอีกฝั่งโดยไม่ใช้เรือ
- ถ้าเป็นนายจะลงไหม - ลงสิ
ต่อให้มีคนบอกว่า
"ในน้ำมีฉลามนะ" ฉันก็จะตอบว่า
- "ฉันไม่สน" - "ฉันไม่สน"
ขึ้นมาแล้ว
ขณะที่เราลงจากแพข้ามฟาก เจมส์มีความสุขและสะอาดขึ้นมาก
ตอนนี้ผมรู้สึกดีทีเดียว
เป็นกำลังให้ฉันด้วย
ดูเขาสิ
มันคือสิ่งเล็กๆ ในชีวิตที่ผมหวงแหน
พวกเราคิดว่า ณ จุดนี้ ถนนไม่น่าจะแย่ไปกว่านี้ได้อีกแล้ว
แต่แล้วมันก็แย่ลง
เอาละ ภูมิประเทศตรงนี้คือ ทรายนุ่มๆ กับแอ่งน้ำ
ยังไม่เคยลองมาก่อน ผมอาจจะฉายแสงที่นี่ก็ได้
แฮมมอนด์มองโลกในแง่ดี แต่ผมในเบนต์ลีย์หนักสามตันไม่คิดแบบนั้น
พระเจ้า ถ้าเราติดอยู่ที่นี่นะ ไปสิ
เอาละ ฉันติดแหง็กเลย
รถนายสู้ไม่ไหว ว่างั้นเถอะ
โชคดีที่ผมลากตัวเองออกมาได้
โดยใช้แบรดและ รถถังโจรสลัดของเขาเป็นหลัก
ทำไมฉันถึงมาดึงสายจูงให้เขา ทำไมไม่...
- ฉันน่าจะแค่ลากนาย - พร้อม
เคยเห็นอะไรแบบนี้ไหม
ใช่
สิ่งที่เกิดขึ้นคือฉันกำลังไหลไปหานาย
มันไม่ควรเป็นแบบนั้นใช่ไหม
นายต้องเข้าเกียร์ดี
ขอโทษที
เอ็มเอฟบี "ยัยอ้วน..."
- ขอพูดได้ไหม - ได้
แมรี่เพื่อนฉันพูดถูก
ตามหลักแล้วนี่ไม่ใช่ถนน เราอยู่บนชายหาด
ถนนน่ะใช้ได้ เธอบอกว่าเป็นถนนที่แย่ที่สุดที่เคยเจอ
ฉันคิดว่าถนนน่ะใช้ได้
สิ่งที่เกิดขึ้นคือถนนมันขาด
พวกนายสนใจสมบัติหรือเปล่า
สมบัติมูลค่าร้อยล้านปอนด์อยู่ทางนี้
ที่นั่นอยู่ไกลแค่ไหน
เราไม่รู้ ลิเบอร์ทาเลีย มันไม่มีจริงอยู่แล้ว
- แต่มันมีจริง - มันไม่มีจริง
มีสิ พวกเขาเขียนถึงมัน ไม่...
นาร์เนียก็มีคนเขียนถึง ไม่ได้แปลว่ามันมีจริง
เรามุ่งหน้าต่อไป
บนถนนที่เปรียบได้กับ มอเตอร์เวย์เอ็มหนึ่งของมาดากัสการ์
พระเจ้า มองไม่เห็นเลย
เมย์ไม่มีทางผ่านมาได้ ด้วยระบบขับเคลื่อนสองล้อ
มันเป็นไปไม่ได้
แต่เพราะความเบาของมัน
เจ้าแคเตอร์แฮมน้อยๆ ผู้มุ่งมั่น จึงตะลุยผ่านมาได้
ระวังกรวดด้วย นั่นแหละ บงชูร์
แต่แฮมมอนด์เป็นคนที่มีเหตุผล ให้ฉลองมากที่สุด
ในที่สุดเราก็พบสิ่งที่มันทำได้ดี
เจ้านี่หยุดไม่อยู่แล้ว
คุณพระคุณเจ้า
ดูเหมือนรถเข็นที่ตกบันได
มันแค่... ใช่ มันแย่
โอเค
นายอยากให้ฉันทำยังไงกับมัน
แล้วนายอยู่ในฐานะที่ช่วยอะไรได้บ้าง
หลังจากครุ่นคิดอยู่นาน
ผมตัดสินใจว่าคำตอบคือไม่มี ผมจึงปล่อยให้เขาจัดการ
นี่คือตัวตั้งสายพาน ที่อยู่ทางด้านหลังของตีนตะขาบ
และออกเดินทางกับเจมส์ไปในยามราตรี
มันแย่ลงอีก
ไม่สบายตัวเลย
เราอยู่ห่างจากลิเบอร์ทาเลีย แค่ 60 กว่ากิโลเมตร
ที่ที่มีอยู่จริงแค่ในสมุดระบายสี ของริชาร์ด แฮมมอนด์
เราเลยคิดว่าจะทนรับการทรมานต่อไป
ถ้าคุณเพิ่งเปิดมาเจอ เจมส์ เมย์ถูกปกคลุมด้วยอุจจาระมนุษย์
มองจากข้างหลัง ผมนายเหมือนเทรเวอร์ แม็คโดนัลด์เลย
มันรวมเป็นก้อนเดียวกัน
มันเป็นโมเลกุลชนิดใหม่
อยากให้ฉันช่วยดันสักหน่อยไหม
ได้ ลองดูสิ ใครจะรู้
เอาละ ฉันจะพยายามทำเบาๆ เจมส์ เมย์
นั่นมัน...
ผมกับเจเรมีสู้ต่อไป อีกสองชั่วโมงอันโหดร้าย
ได้โปรดพอสักที พอสักที
จนกระทั่งเรามาถึงท่าเรือข้ามฟากอีกแห่ง
แต่ว่าโชคร้าย
ทุกอย่างเลวร้ายเท่าที่จะเป็นไปได้อยู่แล้ว และมันกำลังแย่ลงอีก
เครื่องยนต์ของแพเสีย
แต่พวกเขาบอกว่าผมกับเจมส์ สาวเชือกข้ามไปได้
เห็นได้ชัดว่าพวกเขามองเราแล้วคิดว่า "ใช่ พวกเขาเป็นนักกีฬา"
- เชือกนี่แข็งแรงดีนะ - งั้นเหรอ พระเจ้า ฮึบ
หลังฉัน
ขณะที่เราลากตัวเองต่อไป อยู่ๆ ผมก็นึกถึงแฮมมอนด์ขึ้นมาได้
- ถ้าเราไปฝั่งนั้นแล้วลง - อือ
แพจะอยู่อีกฝั่งตอนที่เขามาถึง
ใช่ แต่นั่นไม่ใช่เรื่องของเรา
จริง นายพูดถูก ไม่ใช่เรื่องของเรา
ห่างออกไปข้างหลังหลายกิโลเมตร...
หลังจากซ่อมรถอย่างลวกๆ เสร็จ ผมก็กลับสู่การเดินทาง
คำว่า "ระมัดระวัง" ไม่เพียงพอจะ บรรยายการขับรถของผมในตอนนี้
มีหินในหล่ม
รู้สึกเหมือนมันกำลังฉีกตัวเองเป็นชิ้นๆ
หลังจากเดินทางมา 16 ชั่วโมง
ผมกับเจมส์ยังคงมุ่งมั่น
ที่จะไปให้ถึงเป้าหมาย
ความมุ่งมั่นของพวกเราแข็งแกร่งสุดๆ
เราจะไม่ไขว้เขวจากงานที่กำลังทำอยู่
โรงแรมๆ ดูสิ
มันเขียนว่า "บาร์" เหรอ
ร้านอาหารของโรงแรมเปิดอยู่
แค่นั้นก็พอแล้ว
โอ้ พระเจ้า
ลึกจัง
กลับมายังโลกของผม ทุกอย่างกำลังเลวร้ายลง
หนึ่งในรถของทีมงาน แสดงให้เห็นอย่างชัดเจน
ว่าจะเกิดอะไรขึ้น ถ้าเราออกนอกเส้นทางแม้แต่น้อย
น่ากลัวจัง
และยิ่งไปกว่านั้น รถผมรู้สึกเหมือนกำลังจะหลุดเป็นชิ้นๆ
เสียงกุกกักนั่นคือตลับลูกปืนฝั่งนั้น
พระเจ้า
ผลคือ ผมสติหลุดในเวลาตีสาม
เมื่อผมไปถึงท่าเรือข้ามฟาก
และพบว่าแพอยู่อีกฝั่งของแม่น้ำ
พวกเวรนั่น
ผมต้องพายเรือไปเอามันกลับมา
บัดซบ บัดซบทุกอย่าง
แล้วเรือนี่ก็ไม่ไปไหนเลย
เช้าวันรุ่งขึ้น ริชาร์ด แฮมมอนด์อารมณ์เสียสุดๆ
ลำบากมากไหม
ในทางกลับกัน ผมมีความสุขมาก เพราะหลังจากได้โกนหนวด
ผมสังเกตว่ามีความแตกต่างอย่างชัดเจน
ระหว่างคุณภาพชีวิตของผมในเบนต์ลีย์...
ใหม่แกะกล่อง
และเมย์ในแคเตอร์แฮม
รถนายดูเหมือนรถของเท็ดดี้ เคนเนดี หลังแชปปาควิดดิก
พอผมกลับไปโกนหนวด หนุ่มเบอร์มิงแฮมที่กำลังงอนก็ปริปาก
ฉันไม่อยากพูดกับพวกนายทั้งสองคน
แต่ฉันจะอธิบายว่าทำไม พวกนายอาจมีโอกาสทิ้งฉันอีก
- ฉันมีปัญหาด้านหลัง - โอเค
ฉันมีปัญหาใหญ่ด้านหลัง
แขนเต้นด้านหลังของฉันหักทั้งคู่
- หักเหรอ - ไปแล้ว พัง
นายออกแบบมาดีนะ
ซึ่งหมายความว่าอยู่ดีๆ
ช่วงท้ายของรถฉันอาจยุบเข้าข้างใน
ตีนตะขาบอาจเข้าไปใต้ท้องรถ ทำรถคว่ำได้
ถ้ามองในแง่ดี เราจะไม่เห็นมัน เพราะเราจะนำอยู่อย่างน้อย 30 กิโล
ฉันก็อยากพานายไปด้วยนะ
แต่ฉันจะพาคนที่ไม่เคยดึง สวิตช์ฉุกเฉินของฉันไปส่งเท่านั้น
ฉันอยากดึงสวิตช์ฉุกเฉินนั่นออกมา
กลืนมันแล้วเอาคืนให้นาย น่าจะภายในสิบนาที
รถสภาพแบบนั้น คิดว่าฉันจะดูออกเหรอ
โชคดีที่ถนนในเช้าวันนั้นเรียบกว่ากันมาก
และเราถูกห้อมล้อมด้วยมาดากัสการ์ ในสภาพที่สดใสที่สุด
วิวนั่นทำให้ผมลืมดูทาง
มันเขียวชอุ่ม
ในยุโรปไม่มีอะไรที่เขียวแบบนั้น ดูสิ
ในไม่ช้า เราก็มาถึงแพข้ามฟาก ที่ใหญ่กว่าเดิมมาก
ซึ่งจะพาเราเดินทางช่วงสั้นๆ ขึ้นไปตามชายฝั่ง
แพน่าประทับใจกว่าเมื่อคืนนิดหน่อย อันนี้ดูเหมือนจะมีเครื่องยนต์
และอยู่ฝั่งนี้
ยังไงก็ตาม เมื่อเราไปถึงที่หมาย มีปัญหาอยู่อย่างหนึ่ง
ไม่มีทางให้ขับรถออกจากหาด ที่เรามาถึงจนกว่าน้ำจะลง
ดังนั้น เพื่อฆ่าเวลา เจมส์กลับไปไขรหัส
ตอนนี้แฮมมอนด์กับผม
ตระหนักว่าในสภาพแวดล้อม ที่โหดร้ายเช่นนี้
การเอาชีวิตรอดไม่ใช่เรื่องง่าย เราต้องการอาหาร
เขาจึงเริ่มจากสูตรสำเร็จ สภาพแวดล้อมอันโหดร้ายของแบร์ กริลส์
สร้างเตาอบบนหาด
พอขุดหลุมเสร็จแล้ว
ให้ใส่หินลงไปประมาณครึ่งหลุม
จากนั้นผมจะจุดไฟบนหินพวกนี้
ผมสามารถจุดไฟได้หลากหลายวิธี
ใช้เศษแก้วจากทะเล รวมแสงอาทิตย์ไว้บนใบไม้
ผมจะขอไฟแช็กจากทีมงาน
นั่น มันได้ผล
และอย่างที่แบร์ กริลส์คงจะพูด การเอาตัวรอดต้องใช้สามคำ
เดินทางระดับเฟิสต์คลาส
โรงแรมห้าดาว ไม่งั้นผมไม่ทำ
หลักการพื้นฐานในการเอาชีวิตรอด ข้อที่สองคือการดื่มน้ำ
ดังนั้นผมจึงออกตามหาของเหลว
นักเอาตัวรอดหลายคนคงบอกคุณว่า ถ้ากระหาย ให้ดื่มฉี่ของตัวเอง
แต่ผมบอกว่าไม่
ผมบอกว่า "เข้าไปในป่า หาผลไม้แล้วดื่มมันแทน"
มันอร่อยกว่า ดีต่อสุขภาพมากกว่า
ดูสิ มะพร้าว
ที่ตกลงมาจะเป็นลูกเน่าๆ
ผมจะพยายามขว้างให้ลูกสดๆ ตกลงมา
เอาละ ก้อนหินของผมร้อนแล้ว
นั่นแปลว่าเราพร้อมทำอาหารแล้ว
เอาปลาที่คุณจับได้เมื่อกี้มา เรื่องนั้นไม่ยากเลย ทะเลอยู่แค่นี้
ห่อปลาด้วยใบไม้
มัดแล้วเอาปลาใส่เตาอบชายหาดของคุณ
ร้อนๆ
กลบปลาเพื่อเก็บความร้อนทั้งหมด ในเตาอบที่คุณเพิ่งสร้าง
สองชั่วโมงต่อจากนี้ มันจะกลายเป็น
ปลาสุก
หลังจากปาถูกมะพร้าวในที่สุด...
ใช่ๆ
ผมก็ไปตามหากล้วย
ใช่ๆ
เวรแล้ว โอเค
และในที่สุด เสบียงสำหรับ การเอาชีวิตรอดของเราก็สมบูรณ์
- ไดคิรีกล้วยไหม - พูดจริงเหรอ
ใช่ กล้วย กะทิกับรัม
น่าทึ่งจัง นายเอารัมมาจากไหน
- ท้ายเบนต์ลีย์ - ฉลาดมาก
นายเอาตัวรอดได้ดีจนน่าแปลกใจ ด้วยรถเบนต์ลีย์นะ
- จะว่าไป นี่อร่อยมากนะ - โอเค
ฉันเคยพูดไปแล้ว เพียงเพราะเรา อยู่ในสถานการณ์ที่ต้องเอาตัวรอด
ไม่ได้หมายความว่าเราต้องกินอย่างสัตว์ เรามีมาตรฐาน
- นั่นไม่เลวเลย - มันอร่อยนะ ทำได้ดีมาก
มันอร่อย นั่นคือการเอาชีวิตรอด
กลับไปที่เรือ มีข่าวดีอีกอย่าง เจมส์มีความคืบหน้าจริงๆ สักที
เราอยู่ที่ไหน
ใช่แล้ว ใช่ๆ
ที่ผมเจอคือชื่อสถานที่ที่สมบัติน่าจะถูกฝังอยู่
และมันอยู่ในแผนที่ ผมจะบอกว่า ผมทำได้ยังไงเพราะมันสุดยอด
ลาบูซเป็นโจรสลัด มีอยู่สองเรื่อง
เขาจะไม่เขียนว่าสมบัติอยู่ที่ไหน ในบรรทัดแรก
เขาจะเล่นเกมประสาทกับเรา แล้วค่อยบอกตรงไหนสักแห่งข้างล่างนี่
ผมเลยเริ่มจากสี่บรรทัดสุดท้าย เพราะคิดว่ามันอยู่ตรงนั้น
และพบชื่อที่ชัดเจนแจ่มแจ้ง
ผมคิดว่ามันฟังดูเหมือนชื่อสถานที่
เซรานัมเบ และมันอยู่ตรงนี้
ดูสิ มันเล็กมาก คุณเห็นไหม ผมวงไว้ด้วยความตื่นเต้น
เซรานัมเบ มันอยู่ที่นั่น
ตอนนี้ก็เหลือแค่หาว่า ต้องขุดที่ไหนในเซรานัมเบ
นั่นเป็นสิ่งที่ดีที่สุดที่เกิดขึ้นกับผม
สรุปคือเจมส์ไขรหัสได้
และผมกับแฮมมอนด์ได้เรียนรู้ บทเรียนที่สำคัญ
เกี่ยวกับการเอาชีวิตรอดโดยมีแค่ปลาย่าง
และไดคิรีกล้วยหลายแก้ว
จำเอาไว้ ปรับตัว
- นายลืมแล้ว - ด้นสด ใช่
ด้นสด ฉันจำได้
- ปรับปรุง - ไม่ใช่
- ปรับตัว - ด้นสด
อยู่รอด นั่นคือสิ่งที่เราจะทำ
วันรุ่งขึ้น หลังจากสร่างเมาจากไดคิรี
เราขับรถออกจากชายหาด เพื่อจะพบว่าเราอยู่ในลิเบอร์ทาเลีย
และอยู่ใกล้กับหมู่บ้านที่เจมส์ระบุ จนเราอดใจรอแทบไม่ไหว
เรารู้ว่าเรากำลังไปไหน และมันอยู่ห่างออกไป 25 กิโลเมตร
ดังนั้นภายใน 45 นาที พวกเราจะอยู่ในถิ่นโจรสลัด ขุดหาสมบัติ
เดี๋ยวเราก็ไปถึง
นายสองคนไปดูและพบว่า ไม่มีกางเขนทองคำฝังทับทิม
ส่วนฉันจะหาสัญญาณไวไฟ แล้วจองเที่ยวบินกลับบ้าน
ถ้านายอยากตัดโอกาสตัวเอง จากขุมทรัพย์มหาศาลก็ตามใจ
ไม่มีขุมทรัพย์หรอก
นายต้องพบความผิดหวังครั้งใหญ่แน่
ฉันจะพบขุมทรัพย์โจรสลัด นั่นแหละที่ฉันจะพบ
มาได้
เจมส์ นายไม่ได้มองด้วยซ้ำ
ผมต้องยอมรับเรื่องหนึ่ง เกี่ยวกับที่ที่ถูกเรียกว่าลิเบอร์ทาเลีย
มันดูไม่เลวเลย
- ถ้าโจรสลัดเคยอยู่ที่นี่ และมันเป็นไปได้ - พวกเขาเคยอยู่ที่นี่
- ฉันเห็นแล้วว่าทำไมพวกเขาเลือกมัน - มันสวยมาก
ถ้าเราล่องเรือไปทั่วโลก ขึ้นฝั่งในที่อย่าง
เซาแทมป์ตัน บริสตอล
เซาแทมป์ตัน จากนั้นนายไปกาแล นายพูดว่า "รู้ไหม..."
- มันก็ใช้ได้ จริงไหม - ฉันจะเป็นโจรสลัดที่นี่
ทุกอย่างสมบูรณ์แบบจนน่าเหลือเชื่อ
มันคือการพักช่วงอย่างสุขสันต์ เดินทางเงียบๆ ท่ามกลาง...
ไม่นะ กุญแจฟอร์ด ไม่ นาย... ไม่จริงน่า เขาเอามันไป
เจมส์ เมย์ นายทำสิ่งที่ฉันคิดว่า นายทำหรือเปล่า
เขาเอากุญแจรถไป เจมส์ ให้ตายสิ
- เจมส์ เอารีโมตรถฉันมา - มันเหมือนมายากล
- นายต้องหามัน มันอยู่ในร้าน - ฉันต้องการกุญแจ
ไม่ ไม่เอาน่า อีกแล้วเหรอ
เราปล่อยให้แฮมมอนด์หากุญแจ...
ทำไมมาเล่นซ่อนหากันตอนนี้
ผมกับเจมส์มุ่งหน้าไปบนเส้นทางสั้นๆ สู่หมู่บ้านที่มีสมบัติในจินตนาการ
อีกครั้ง นี่เป็นรถที่ตลกที่สุดในโลก
ถนนเรียบ ผมจะไปถึงภายในสิบเอ็ดโมง
โชคร้ายที่ถนนไม่คิดแบบนั้น
ชาวมาดากัสการ์เรียกมันว่าอาร์เอ็นห้า
พระเจ้า นี่มันทางวิบากชัดๆ
แต่มีชื่อที่ดีกว่านั้น
นรก
เอาละ ทำยังไงดี
เลือกไม่ถูกๆ ไปทางนั้นแล้วกัน
ปัญหาคือผมไม่เห็นทางข้างหน้า กระโปรงรถกว้างเหมือนสนามฟุตบอล
เหมือนคนอ้วนพยายามมองจู๋ตัวเอง
พระเจ้าช่วยกล้วยทอด
หลังจากหากุญแจเจอ ตอนนี้ผมคิดว่าไม่เจอซะจะดีกว่า
โอ้ พระเจ้า
ผมจะพยายามขับมันขึ้นไป และออกจากร่องนี่
มันหมายความว่า บางครั้งเราอาจเอียงกระเท่เร่
ไม่เอาน่า นายเป็นโจรสลัด ลุยต่อไป
เวรกรรม
ผมไม่รู้ๆ
สายพานของตีนตะขาบพังเละ ผลก็คือ...
รถคุณอยู่ทางโน้นใช่ไหมครับ
ผมกำลังขวางถนน
สิ่งที่เกิดขึ้นคือผู้คนโมโหนิดหน่อย
เพราะผมทำให้พวกเขาล่าช้า เห็นได้ชัดว่าการจราจรเริ่มสะสมตัว
ถนนเส้นนี้เป็นทางหลวง มันคือถนนสายหลัก
ถนนสายหลักที่สุด
แต่ในทุกวิกฤตย่อมมีโอกาส ผมได้พบโจรสลัดตัวจริง
ยังไงก็ตาม หลังจากคุยกับเขาสักพัก...
ช่วยพูดช้าๆ อีกครั้งได้ไหมครับ เป็นภาษาฝรั่งเศส
ผมได้รู้ว่าผมคิดผิดสุดๆ
ผมเพิ่งค้นพบอะไรบางอย่าง
ผู้ชายคนนี้จะแต่งงานวันนี้ นี่คือวันแต่งงานของเขา
นี่คือชุดแต่งงาน
เขาไม่ได้แต่งตัวเป็นโจรสลัด เขาเป็นเจ้าบ่าว
และผมกำลังขวางทางเขา กับทุกคนในงานแต่งงานของเขา
โอ้ พระเจ้า
ขณะเดียวกัน ห่างออกไปข้างหน้า...
โอเค ผมยอมรับแล้ว นี่เป็นถนนที่แย่ที่สุดในโลก แมรี่พูดถูก
แมรี่อาจจะเป็นนักรักบี้กองหน้า ที่ขับรถก่อสร้างเล่นช่วงสุดสัปดาห์
เสียงน่ากลัวมาก
ผมคิดว่าเป็นไปไม่ได้แน่
เราต้องมีระเบิดถึงจะผ่านตรงนี้ไปได้
เพราะถ้ามาทางนี้ คุณจะเห็นจากมุมล่าง
ไม่มีทางเอาเบนต์ลีย์ขึ้นไปได้
น่าเศร้าที่ผมกับเจมส์ไม่มีระเบิด
พวกเราเลยต้องทำบางอย่างที่สุดโต่ง
ร่วมมือกัน
อยู่ต่ำลงไปนิดหน่อยทางซ้าย ตอนนี้นายต้องเหยียบเลย
ได้โปรด
ค่อยๆ นั่นแหละ
ขณะที่เรากำลังลำบากกับภูมิประเทศ
เพื่อนร่วมงานของเราต้องตอบโต้ ด้วยภาษาฝรั่งเศสงูๆ ปลาๆ
กับขบวนงานแต่งงานที่เขาขวางอยู่
ขอโทษนะครับ ตอนนี้ผมจะไปแล้ว
คุณก็ไปได้เหมือนกัน ขอโทษครับ
เพื่อความเร็ว
ผมตัดสินใจทิ้งตีนตะขาบ และกลับมาใช้ล้อแทน
และเพราะพวกเขา อยากไปโบสถ์ให้ทันเวลา
เจ้าบ่าวกับเพื่อนๆ จึงยินดีช่วย
มีแขกงานแต่งมาเพิ่ม
ด้านหน้า รถของพวกเรายังคงถูกทรมาน
มันทำได้ยังไงกัน
คุณกำลังดูรถเบนต์ลีย์ คอนติเนนทัล ไต่ขึ้นมาบนนี้
แต่ที่น่าแปลกใจที่สุดคือ เจ้าแคเตอร์แฮมขับเคลื่อนสองล้อ
ขึ้นไป เจ้ารถ สู้เขาๆ ล้อหน้าลอยแล้ว
พระเจ้า มันทำได้ เห็นนั่นไหม มันทำได้
นี่คือรถแข่ง สำหรับขับในสนาม ผมขอเตือนความจำนะ
ถึงตอนนี้ ผมขวางทาง ขบวนงานแต่งงานมาสองชั่วโมงแล้ว
แต่ด้วยความเยือกเย็นและอดทน...
ผมก็ใส่ล้อจนได้
เยี่ยม ขอบคุณครับ
ขอโทษด้วยนะครับ
ผมออกจากเส้นทางของทุกคน
และกลับสู่การเดินทาง
ปัญหาของผมในตอนนี้คือท้องรถผมต่ำมาก
มันคือโฟกัส อาร์เอสธรรมดาดีๆ นี่เอง
ด้านหน้า พื้นผิวถนนยังคงเดิม
แต่มันแคบลง
ผมเลยต้องใช้ วิธีจัดการการจราจรอันชาญฉลาด
ที่คิดค้นโดยคนท้องถิ่น
หน้าที่ของนาย คือวิ่งนำไปแล้วห้ามรถ
- แล้วห้ามรถ ได้ - นั่นคือหน้าที่ของนายนะ
ฉันเพิ่งเจอเด็กหนุ่มคนหนึ่ง ที่จะวิ่งนำรถของเรา
แล้วหยุดรถที่วิ่งสวนมา
เขาจะทำยังไงถ้ามีรถสวนมา
ให้พวกเขาจอด ตรงจุดที่เราผ่านไปได้เหรอ
ถูกต้อง
เขาจัดการให้รถมาเจอกันตรงจุดที่ใช่
มันได้ผล หนุ่มนักวิ่ง ตามที่เขาเรียกตัวเอง
จัดการการจราจรได้อย่างยอดเยี่ยม
ใช่ นี่แหละคือการบริการที่ผมชอบ
ผมจะจ่ายให้เขาอย่างงามเลย เพราะเขาควรได้รับมัน
แต่เพื่อนร่วมงานจอมงกของผม
ไม่สนใจจะทำข้อตกลงกับเพื่อนใหม่ของผม
ดังนั้น เขาจึงพบเจอกับรถที่สวนมา...
ให้ตายสิ
ในจุดที่แย่ที่สุด
ผมถอยไม่ได้
ถ้าถอยต้องถอยตั้งหกกิโลกว่า
เจมส์เป็นคนหัวแข็ง แต่เมื่อเผชิญกับการต่อต้านขนาดนี้
เขายอมแก้ปัญหาด้วย ภาษาอังกฤษห่วยๆ และกว้านของเขา
มัดติดกับต้นไม้
คุณจะขับเจ้านี่
ได้ โอเค
- ออกมาช่วยผม... - โอเค
สูงอีก รอบๆ ใบ
พอผูกสายจูงแล้ว ผมก็ม้วนเชือก
ดูดีไหมๆ
ผ่านไปได้ไหม
ทำได้ดีมาก
นี่
ห่างไปด้านหลังหลายกิโลเมตร เจ้าฟอร์ดยังเดินหน้าต่ออย่างไม่น่าเชื่อ
ไปสิ
สุดยอดเครื่องยนต์ ให้ตายสิ
นั่นแหละ เก่งมาก เจ้ารถ
แต่ตัวผมเองกำลังลำบาก
ผมเดินทางมาสิบชั่วโมงแล้ว
และขณะที่ผมกำลังเข้าสู่คืนอันยาวนานอีกคืน
ผมตัดสินใจจอดรถแล้วกินอะไรสักหน่อย
เราได้รับเสบียงฉุกเฉินพวกนี้มา
ที่ผมต้องทำคือฉีกตรงปลายออก
และนั่นคือของกิน น่าจะเป็นถั่วกับไส้กรอก
ใส่เข้าไปในนี้ แล้วเติมน้ำเล็กน้อย
ผมเดาว่านี่ทำให้เกิดปฏิกิริยาเคมีบางอย่าง
กับอะไรก็ตามในซองนี่
ผมไม่คิดว่ามันได้ผล
ไม่มีความร้อนเลย ใช้ที่อุ่นมือยังดีกว่า
เดี๋ยวนะ มันกำลังพอง
ไม่นะ พระเจ้า นี่มัน...
ไม่นะ ร้อนจัง ไข่จะไหม้แล้ว
ขณะที่แฮมมอนด์ลวกลูกอัณฑะของเขา พวกเราก็เดินหน้าไปเล็กน้อย
เราเหลือระยะทางราว 15 กิโลเมตร
ผมคลานไปยังเร็วกว่าที่เป็นอยู่ตอนนี้
อีกแล้ว
คลาร์กสัน หยุดก่อน ผู้ชายตรงนี้มีชิ้นส่วนของรถนาย
สู้เขา เบนต์ลีย์ สู้เขา เบนต์ลีย์
เริ่มมืดแล้ว เดี๋ยวต้องมืดมากแน่
ไม่อยากเชื่อเลยว่า เราจะไปไม่ถึงเมืองนั่นในคืนนี้
เราขับรถทั้งวัน แต่ไปไม่ถึง 25 กิโลเมตรได้ยังไง
ผมขับแบบนี้ไม่ได้
ไม่มีแสงที่ไหนสว่างพอ จะส่องหนทางน่าสยดสยองนี่
ดังนั้น เราเลยพักตั้งแคมป์
ทิ้งแฮมมอนด์ไว้ข้างหลัง โดยไม่มีอะไรนอกจากล้อทั้งสี่กับไข่ลวก
ไปสิ สู้เขา ไปสิ
เพราะความทรหดของเจ้าโฟกัส และความช่วยเหลือเล็กน้อยของคนท้องถิ่น
ผมยังคงเดินทางต่อไปได้อย่างไม่น่าเชื่อ
ตะปุ่มตะป่ำเหมือนกันนะ
สถานการณ์ลำบากขึ้นเรื่อยๆ
แต่ผมมุ่งมั่นว่าเจ้าฟอร์ดกับผมจะต้องไปถึง
บ้าเอ๊ย
ผ่านมาได้ ไปต่อ ใช่
แต่ตอนนั้นเอง...
เวรแล้ว เดี๋ยวๆ
เสร็จกัน คลัตช์ผมไปแล้ว
ใช่ ผมไม่มีคลัตช์
คันเหยียบค้างอยู่ด้านล่าง
บ้าฉิบ
จบเห่แล้ว
มันจบแล้ว นั่นคือคลัตช์ ผมซ่อมคลัตช์ไม่ได้
คลัตช์ก็คือคลัตช์ ผมไม่มีอะไหล่
มันจบแล้ว จบสิ้น มันตายแล้ว
นี่เป็นครั้งแรกที่พวกเรา เสียรถไปในการผจญภัย
แต่ไม่มีเวลาให้โศกเศร้า เพราะขณะที่ดวงอาทิตย์ขึ้นในวันรุ่งขึ้น
พวกเราก็ออกเดินทางแต่เช้าตรู่
กระตือรือร้นที่จะข้ามผ่านกิโลเมตรท้ายๆ ก่อนถึงหมู่บ้านของเจมส์
ผมชอบเดินนะ แต่ในเลกดิสตริกต์ ที่นั่นอากาศดี
เอาละ พวก เห็นไหมว่า รถฉันไปได้ดีแค่ไหน
หนุ่มนักวิ่งออกทำหน้าที่อีกครั้ง
ดูนั่นสิ ขอบคุณมาก ขอบคุณ
ขอบคุณมาก ขอบคุณ
และกัปตันหัวแข็ง ก็ไม่ยอมจ่ายเงินให้เขาอีกครั้ง
ถอยไปหน่อยได้ไหม
ไม่ๆ ถ้าพวกคุณถอยไปนิดหนึ่ง
เฮ้ยๆ
ให้ตายสิ
ขณะที่พวกเราคืบหน้าไปทีละน้อย
ในที่สุดเจ้ายักษ์ใหญ่ก็สะดุด
เกจบอกอุณหภูมิพุ่งสูงขึ้นๆ
เข้าสีแดงแล้ว ผมต้องจอด
ปัญหาคือรถคันนี้มีหม้อน้ำแปดอัน
ผมมองไม่เห็นด้วยซ้ำ ทำอะไรไม่ได้เลย
ขณะที่เพื่อนร่วมงานของผม พยายามซ่อมเครื่องยนต์ด้วยการจ้องมัน
ผมก็มาถึงจุดหมายปลายทางของเรา หมู่บ้านเซรานัมเบ
สวัสดี
ที่ที่ผมจะไขส่วนสุดท้ายของรหัส และตามหาขุมทรัพย์
ในข้อความเข้ารหัส มี...
มีกากบาท แต่ไม่ใช่กากบาทบอกตำแหน่ง
มันจะโจ่งแจ้งเกินไป
มีระยะทางที่ผมเดาว่าเป็นจำนวนก้าว ไม่ใช่ไมล์หรือกิโลเมตร
แต่ผมไม่รู้ว่า...
ไม่รู้ว่ากากบาทคืออะไร
ถ้าเขาพูดถึงตึก ป่านนี้มันคงไม่อยู่แล้ว
ต้นไม้ก็จะเปลี่ยนไปหมด
มีแต่สภาพภูมิประเทศที่เหมือนเดิม และมันราบเรียบ
กลับมาที่เบนต์ลีย์ มีข่าวไม่ดีนัก
ผมถอดด้านหน้าของรถ ออกมาจนหมดและเจอเจ้านี่
มันเป็นชิ้นส่วนของระบบระบายความร้อน และตรงปลายมันหลุดออกมา
ความจริงของเรื่องนี้ก็คือ ถ้าผมซ่อมท่อนั่นไม่ได้
ก็คือว่าจบเกมสำหรับเอ็มเอฟบี
ในทางกลับกัน ในหมู่บ้าน ทุกอย่างเริ่มดีขึ้น
เดี๋ยวนะ เดี๋ยว
มันคือโบสถ์
โบสถ์ถูกสร้างในจุดเดิมเสมอ ใช่ไหม
ความจริงแล้ว กากบาทนั่นคือ ไม้กางเขนที่วาดได้ไม่ดี
ดังนั้นจากกากบาท กลายเป็นไม้กางเขน มันอยู่ตรงนั้น ทิศเหนือ
หมายถึงทิศเหนือแม่เหล็ก เดิน 120 ก้าว สมบัติจะอยู่ตรงนั้น
หลังจากหาตำแหน่งได้...
117 118 119 120 ตรงนี้แหละ
แฮมมอนด์ก็มาถึง
เราเลยเอาพลั่วออกมา แล้วเขาก็เริ่มขุด
นายคิดว่าเขาอยู่ที่ไหน
- ใคร - เจเรมี
เขาอยู่หลังฉันประมาณสองกิโลเมตร บนเนินนอกเมือง
- จากนั้นฉันก็ขาดการติดต่อกับเขา - ใช่
และไม่ได้ข่าวจากเขาอีกเลย
ไม่ได้ความแน่ ไม่ ตรงปลายหลุดออกมา...
ตรงปลายหลุดออกมา
ทำไมทุกอย่างถึงพัง
โอ้ พระเจ้าช่วยกล้วยทอด
มีสองเหตุผลที่เราไม่ต้องการเขา
ข้อแรกคือเขาไม่เชื่อเรื่องสมบัติที่ถูกฝังไว้
อีกข้อคือเขาจะไม่ขุด จริงไหม
อีกข้อคือแบ่งสองคนได้เยอะกว่า
นั่นสิ คนละ 50 ล้าน
แค่ 49.5 ล้าน ฉันต้องแบ่งให้ทีมงานนิดหน่อย
โชคร้ายสำหรับเจมส์และริชาร์ด
สองชั่วโมงหลังจากนั้น พวกเขาก็กลับมาแบ่งกันสามคนอีกครั้ง
มันเกิดบ้าอะไรขึ้นที่นี่เนี่ย
ไม่มีใช่ไหม
- รู้ได้ยังไง - เพราะมันไม่อยู่ที่นี่
- แค่ยังไม่อยู่ - คงหาเจอไปแล้ว
พวกนั้นคงไม่ได้ฝังไว้ลึกมาก จริงไหม
สวัสดี
นายหายหัวไปไหนมา
ฉันซ่อมรถจนเล็บดำไปหมด
- ให้ตายสิ - ทำไมเหรอ
ฉันแต่งกระโปรงหน้ารถใหม่น่ะ
แต่เรื่องนั้นช่างมันเถอะ
ทำไมพวกนายถึงมาขุดรู
กลางสนามฟุตบอลของเมืองสวยๆ แห่งนี้
เพราะสมบัติอยู่ที่นี่
- สมบัติถูกฝังอยู่ที่นี่ไหม - ไม่
ใช่ เอาละ สำหรับความผิดหวัง ที่เลวร้ายแต่คาดเดาได้นั้น
- ถึงเวลา... - ความจริง
ดูเหมือนจะยังไม่ถึงเวลาหยุด ทำไม มีอะไร
- เกาะที่เราผ่านมาเมื่อวานน่ะ - ทำไม
รู้ไหมว่าจริงๆ มันถูกเรียกว่าเกาะโจรสลัด
และพอคิดดูแล้วมันก็สมเหตุสมผล
ที่เขาจะไม่ซ่อนสมบัติไว้ที่นี่ ซึ่งอาจมีคนมาเจอ
เขาคงซ่อนมันอย่างลับๆ บนเกาะโจรสลัด
ดังนั้นมันน่าจะอยู่ที่นั่น ลองคิดดูสิ
นายรู้มานานแค่ไหนแล้วว่า เกาะนั่นชื่อเกาะโจรสลัด
เป็นชาติแล้ว
เพราะกลัวว่าทีมฟุตบอล ประจำหมู่บ้านจะรำคาญ
พวกเราตัดสินใจออกจากเมืองโดยเร็ว
เอาเลย ขึ้นไป
ไม่ เอาเลย
เร็วเข้า ขึ้นมาสิ
ทีเอ็น-19032 เจมส์พูด
คนของคุณกำลังขนเบียร์ลงจากเรือ เบียร์ควรจะอยู่บนเรือ
ขณะที่โรเจอร์ เด็กรับใช้ประจำเรือ กับกะลาสีสเตนส์กำลังเตรียมล่องเรือ
ผมจ่ายค่าแรงให้หนุ่มนักวิ่ง ให้รองเท้าคู่ใหม่กับเขา
ใช่ ดีไหม
ดีไหม
ก่อนจะรีบไปขึ้นเรือบ้าง
ในที่สุด
เยี่ยม พวกนั้นทำสนามฟุตบอลพัง แล้วยังทำชายหาดพังด้วย
นี่เรือลำเดียวกับที่เราขึ้น เมื่อวันก่อนหรือเปล่า
ใช่ ฉันเช่ามา มันเป็นของเรา
เมื่อลูกเรือทั้งหมดและ รถขนเหล้าของเจมส์อยู่บนเรือแล้ว
ผมตัดสินใจจะมอบของขวัญที่เหมาะสมกับ
คนที่เพิ่งทำลาย สนามกีฬาแห่งเดียวของเมืองให้เขา
- มันเป็นป้ายทะเบียน และมันมีเวทมนตร์ - งั้นเหรอ
ไม่ มันมีเวทมนตร์จริงๆ
สำหรับสุภาพบุรุษ และสุภาพสตรีทางบ้าน มันถูกเซนเซอร์
มองเห็นได้ด้วยตาเปล่าเท่านั้น
ข้อความรุนแรงอยู่นะ
คุณจะอ่านไม่ออก เพราะอย่างที่ผมบอก มันมีเวทมนตร์
เราเห็นชัดเลยว่ามันเขียนว่าอะไร
นั่นมันตอนอยู่นิ่งๆ ถ้าขยับจะยังได้ผลหรือเปล่า
มาดูกันว่าเวทมนตร์ขลังแค่ไหน
แต่ผู้ตัดต่อของรายการ
บอกว่าอย่าเอาไปติดรถ เพราะเขาเซนเซอร์มันไม่ได้
เพราะเราจะเซนเซอร์ รายการที่เหลือไม่ได้ เข้าใจแล้ว
นายวางไว้บนโต๊ะในห้องทำงานได้
เอาทางลาดขึ้นได้ไหม เอาทางลาดขึ้นแล้วไปกันไหม
- ได้ - โอเค เอาทางลาดขึ้นด้วยครับ
หลังจากออกทะเลมาสักพัก...
เกาะโจรสลัด
ริชาร์ดก็เอาหนังสือออกมาหาข้อมูล
นี่ไง ออลีวีเย เลอวาเซอร์ ลาบูซ
นั่นคือไม้กางเขน มันมีจริงๆ มีรูปไม้กางเขนบนเรือของเขา
ระหว่างนั้น ผมกับเมย์นั่งลง และย้อนมองสิ่งที่เราทำสำเร็จ
นายเป็นแบร์ กริลส์ไปแล้วจริงๆ เหรอ นั่นฉี่นายเหรอ
ไม่ๆ มันคือชาบลี
ยังไงก็ตาม ในเวลาไม่ถึงสัปดาห์
พวกเราเดินทาง เป็นระยะทางถึง 220 กิโลเมตร
และรถของเรา รถของเราสองคัน ยังแล่นได้อยู่
เป็นความสำเร็จที่ยิ่งใหญ่จริงๆ
นั่นไม่ใช่รถจริงๆ ด้วยซ้ำ มันเป็นของเล่นสำหรับลงสนามแข่ง
- มันเป็นรถแข่ง - ใช่
และฉันทำแค่ติดล้อใหญ่ๆ ให้มัน
ฉันจะบอกให้ว่าขับเบนต์ลีย์นั่น นอกถนนเป็นยังไง
มันมีความรู้สึกใหญ่โตมโหฬาร
ข้างในรถเหมือนอยู่ในเหตุการณ์กำเนิดโลก
มีความรู้สึกเหมือน พลังงานมหาศาลไหลผ่าน
เหมือนเหตุการณ์ในพระคัมภีร์
ขณะที่รถนายเป็นแค่ แมลงกระโดดไปมา หรือแพะ
ฉันจะบอกให้ว่าของฉันเป็นยังไง ข้างในรถเป็นยังไง
มันเหมือนเราได้รับเชิญ ไปดูฟุตบอลโลกรอบชิงชนะเลิศ
และพวกเขามีที่นั่งพิเศษให้เรา มันอยู่ในลูกบอล
ฉันขออยู่ตอนกำเนิดโลกดีกว่า
ควบคุมจุดกำเนิดของโลก นายไม่ได้ควบคุม
นายอยู่ในลูกฟุตบอล โดนเตะไปมา
ขณะที่ฉันเป็นคนควบคุม
ทวีปจะอยู่ตรงนี้ มีน้ำขึ้นน้ำลงจากดวงจันทร์
ให้มันโคจรรอบๆ มันจะสุดยอด เราจะมีแผ่นเปลือกโลก
กำเนิดโลกไม่มีอะไรแบบนั้นสักหน่อย
- มีสิ - ไม่มี
- ไม่ได้มีใครนั่งวางแผน - แต่ความจริงคือ
รถของนายน่าขยะแขยง เจมส์
ฉันเห็นเชื้อโรคออกมาจากมัน
ตอนที่นายขับรถผ่านแอ่งของเสียของมนุษย์
นายโดนมันปกคลุมทั้งตัว
ตอนที่ฉันขับผ่านมัน
กระจกหน้าฉันเป็นสีน้ำตาลไปชั่วขณะ
แล้วก็จบแค่นั้น ฉันกลับสู่ความเลิศเลอของรถติดแอร์
รถของฉันถึงได้ดีกว่า
- รถนายไม่ได้ดีกว่า - ฉันสวมเสื้อขาวสะอาด
นั่นไม่ใช่เป้าหมาย มันไม่ได้อยู่ที่การตัวสะอาด
- มันคือการหาขุมทรัพย์ในมาดากัสการ์ - ไม่มีขุมทรัพย์
- นายไม่รู้หรอก - ฉันรู้
- รู้ได้ยังไง - โอเค
ผมเคยทำแบบนี้สมัยเด็ก แต่คนบนไม้กระดานคือครูของผม
ตอนนี้มีคนที่ดีกว่านั้นอีก
กระโดดซะ เจ้าอ้วนคลาร์กสัน แฮ่
ในไม่ช้า เราก็เห็นเกาะโจรสลัด และเตรียมตัวขึ้นฝั่ง
คลาร์กสัน รองเท้าฉันอยู่ไหน
เมื่อมาถึงฝั่ง ผมกับเจมส์มีความรู้สึกแปลกๆ
แม่เจ้าโว้ย ถนนนี่
ดีใช่ไหมล่ะ เหมือนเวลา กลับเข้าบ้านแล้วยืนบนพรมเลย
นอกจากถนนลาดยาง ยังมีเสาสัญญาณโทรศัพท์มือถือ
ไฟฟ้า และร้านค้ามากมาย
มีภัตตาคารด้วย
เจมส์กับริชาร์ด อาจจะเข้าไปขุดรูในครัวของเขา
แล้วทำร้านเขาเจ๊ง ทำไมไม่ทำแบบนั้นล่ะ
ในขณะเดียวกัน โรเจอร์ เด็กรับใช้ประจำเรือ ก็หายานพาหนะได้
ใช่ สุดท้ายผมก็นั่งตุ๊กตุ๊ก แต่ไม่ใช่ตุ๊กตุ๊กธรรมดา
มันมีโจรสลัดด้วย
แถมยังนั่งสบายซะด้วย
ขณะที่แฮมมอนด์ซื้อของที่ระลึกโง่ๆ
- ตัวเดียวนะคะ - เป็นโจรสลัดขึ้นมาหน่อย
ผมก็หาโรงแรม เพื่อให้เมย์กลับไปไขรหัสต่อ
และในตอนเช้า เราก็ออกเดิมทางพร้อมเจมส์
ที่ยังเชื่อว่าคนท้องถิ่นขำรถของเขา ไม่ใช่ตัวเขาเอง
เมื่อคืนผมมีความคืบหน้า ท่านผู้ชม
ข้อความเข้ารหัส ข้อความของลาบูซพูดถึงสุนัขตุรกี
ซึ่งไม่ได้หมายถึงหมาจากตุรกีจริงๆ
แต่หมายถึงหมาที่ไม่มีขน
และพอผมดูแผนที่ของเกาะ ผมก็เห็นว่ามันดูเหมือนหมาที่ไม่มีขน
และหูของมันเป็นชายหาด ชายหาดที่โดดเด่นมาก
นั่นคือที่ที่เราจะไปกัน ผมคิดว่าไม้กางเขนถูกฝังอยู่ที่นั่น
ผมเชื่อว่าอย่างนั้น
ไม่นานหลังจากนั้น เราก็มาถึงชายหาดร้างผู้คน
ที่ดูไม่เหมือนหูหมาเลย
และทันใดนั้น เพื่อนร่วมงาน ผู้หลงผิดของผมก็เริ่มพูดเพ้อเจ้อ
- สรุปคือที่นี่เหรอ - ที่นี่แหละ
- มันอยู่ที่นี่ - มันสมเหตุสมผลมาก
- ถ้านายอยู่ในการ์ตูน - ไม่ ถ้านายกำลังหนีราชนาวี
ขนสมบัติลงจากเรือ แล้วต้องฝังมันก่อนพวกเขาจะมาถึง
ที่ที่เหมาะกับการฝังก็คือที่นี่ เพราะมันขุดง่าย
- งั้นเราก็อาจยืนอยู่บนมันก็ได้ - เป็นไปได้
- มันอาจอยู่ใต้เท้าเรา - หรือตรงนั้น หาดนี่เป็นรูปจันทร์เสี้ยว
ฉันขอเสนอให้เราแบ่งมันเป็นสามส่วน ค้นหาให้ทั่วถึง
- แฮมมอนด์ นายดูด้านนั้น - ด้วยความยินดี
ฉันจะดูตรงกลาง นายไปด้านไกล
ได้ เริ่มเลย
พวกเรามาตั้งไกล เริ่มทำงานกันได้แล้ว
เพราะเรากำลังหากางเขนทองคำ หนัก 100 กิโลกรัม
แน่นอนว่าอุปกรณ์ที่เหมาะกับงานที่สุด คือเครื่องตรวจจับโลหะ
ผมควรเช็กว่ามันทำงานไหม
ดูสิว่าจะมันจะเจอเข่าสวิสฮิลไคลมบ์ไหม
เจอด้วย
ใช่ มันทำงานแน่นอน
เป็นไปได้ว่าตอนผมเจอสมบัติ มันจะน่าสยดสยอง เพราะว่าโจรสลัด
เคยฝังศพเชลยไว้ข้างบนเวลาฝังสมบัติ
ผีจะได้อยู่เฝ้าสมบัติ
ขณะเดียวกัน อย่างที่คุณคงเดาได้ ผมทำอย่างที่ควรจะทำ
ต้องใช้เวลากว่าจะตรวจทั่วหาด
ดังนั้นผมจะติดเครื่องตรวจจับโลหะสี่อัน กับรถพ่วงแบบพื้นๆ คันนี้
ผมสามารถเช็กหาดได้มากกว่าสี่เท่า ในคราวเดียวและใช้รถได้
เพราะพวกเราจะทำงานโง่ๆ นี่ ในความร้อนอันแผดเผา
ผมจึงตัดสินใจว่าควรเอาเวลา ไปสร้างที่กำบังมากกว่า
เยี่ยมๆ
เมื่อถึงตอนสาย ระบบตรวจจับสมบัติของผมก็พร้อม
มาทำแบบมีระบบกัน
ข้อดีของการทำแบบนี้คือรอยล้อรถ
จะบอกว่าผมตรวจตรงไหนแล้วบ้าง คล้ายกับการไถนานิดหน่อย
ให้ตายสิ
หลังจากเปลี่ยนรถพ่วงตรวจจับสมบัติ
เป็นเลื่อนตรวจจับสมบัติ ผมก็ออกตรวจอีกครั้ง
ห้าสิบล้าน จะไม่โดนหักภาษีใช่ไหม
ตอนบ่ายกลางๆ โรเจอร์และกะลาสีเริ่มจะหงุดหงิด
ขอแค่ปี๊บเดียว ปี๊บสิ
แต่โชคดีที่ผมสร้าง ที่กำบังอย่างง่ายเสร็จแล้ว
บาร์ของเจซซา
ไดคิรีกล้วยสองแก้ว ที่ฉันเตรียมไว้ให้พวกนาย
นี่มันบ้าอะไรเนี่ย
ฉันบอกแล้วว่าฉันจะสร้างที่กำบัง
- และฉัน... - มันเป็นบาร์
ขอโทษนะ ขอโทษที่ที่กำบังรูปบาร์ของฉัน
ไม่ได้มาตรฐานของนาย
ขอบคุณสำหรับไดคิรีกล้วย
- อร่อยมาก - ขอบคุณ
แต่นายพยายามช่วยพวกเรา ทำตามเป้าหมายได้ไหม
การตามหากางเขนเพลิงแห่งกัว ไม้กางเขนทองคำสูงสองเมตร
- ฝังทับทิมและ... - จะให้ฉันบอกไหมว่ามันอยู่ที่ไหน
ที่เดียวกับสมบัติทุกชิ้นที่โดนปล้นมา
- ในห้องใต้ดินของวาติกัน - ไม่
ไม่จริง
ฟังนะ มันมีอยู่จริง พวกเรารู้
รัฐบาลฝรั่งเศสเสนอกับลาบูซว่า จะยกโทษความผิดฐานเป็นโจรสลัดให้
ถ้าเขากลับฝรั่งเศส และมอบกางเขนเพลิงให้พวกเขา
- และเขาซ่อนมัน - เดี๋ยวนะ
- รัฐบาลฝรั่งเศสทำอะไรนะ - พวกเขาบอกว่า "ลาบูซ เราจะ
"นิรโทษกรรมความผิดฐานเป็นโจรสลัดให้
"ถ้าเจ้านำกางเขนเพลิง กลับมายังฝรั่งเศส"
เขาตอบว่า "ไม่" แล้วซ่อนมัน เรื่องจริง
นี่ไม่ได้มาจากหนังสือของแฮมมอนด์
มันมาจากแหล่งข้อมูลปฐมภูมิ งานวิจัยทางวิชาการที่มีการอ้างอิง
เรารู้ว่ามันมีจริง และหลักฐานบอกว่ามันอยู่ที่ชายหาดนี้
ไม่มีขุมทรัพย์โจรสลัด... นายจะเห็นด้วย
ไม่เคยมีใครพบขุมทรัพย์ ขุมทรัพย์ของโจรสลัดที่ถูกฝังไว้
นั่นก็เพราะมันยังสาบสูญ
กว่าจะมีคนพบตุตันคาเมน ก็ผ่านไปหลายพันปี
- งั้นมันก็มีอยู่ - ถูกต้อง
งั้นก็มีโอกาสที่ฉันจะเจอ ไม้กางเขนนี่ถ้าฉันออกไปหาใช่ไหม
- มีโอกาส - ใช่
ถ้าฉันรีบหาแถวนี้สักรอบ ฉันจะกลับมาที่ที่กำบังได้ไหม
- อย่ารีบ - นายต้องหาให้ละเอียด
- เราแบ่งชายหาดกัน - ถ้าฉันหาละเอียดแล้ว
- ฉันกลับมาได้ไหม - ได้
ถ้านายหาอย่างละเอียด แล้วเราเจอมัน...
เราจะฉลองในบาร์ของนาย
ก็ยุติธรรมดี ข้อโต้แย้งของพวกนายน่าเชื่อถือ
- เราจะกลับมาเจอนายที่บาร์ - ใช่ ภายใน 20 นาที
- ไม่ 20 นาที - งานใหญ่กว่านั้น
ฉันหาได้ทั่วใน 20 นาที
ดังนั้น ขณะที่แฮมมอนด์และเมย์ กลับไปตรวจส่วนของตัวเองให้เสร็จ
ผมก็เริ่มตรวจส่วนของผม
ห้า
คุณต้องระวังหน่อยถ้าพยายามทำแบบนี้ที่บ้าน
เพื่อหาของในสวน
เอาละ นี่คือชนวน
สอดปลายด้านหนึ่งเข้าไปแบบนั้น
แล้วจุดไฟที่ปลายอีกด้าน หลังจากนั้น
ผมจะมีเวลาสามนาที ในการไปให้ถึงระยะปลอดภัยในเอ็มเอฟบี
ก่อนมันจะเริ่มระเบิด โอเค
สวยงาม
นั่นไม่ถึงสามนาทีแน่ เวรแล้ว เวรๆ
เริ่มได้
ปิดมัน
ระบบควบคุมแรงเสียดทาน ไม่ๆ
พระเจ้า
มองในแง่ดี งานของผมละเอียดมาก
แต่ในแง่ร้าย...
เจออะไรไหม
ไม่ พวกนายล่ะ
ไม่ เขาเหลือแค่ที่เล็กๆ ตรงนั้น
ตรงนั้นไม่มีอะไร เราทนมาพอแล้ว
มันน่าหงุดหงิดเพราะว่า ไม่ได้พูดเล่นนะ
ฉันเพิ่งได้อีเมลนี่...
ถึง: เจเรมี คลาร์กสัน
ให้เช่าเรือยอชต์ - โปรโมชั่นฤดูหนาว
โหดร้ายจัง
- พวก - อะไร
พวก มันมี...
ฟังสิ มันอยู่ตรงนี้
พลั่วๆ
มีอะไรอยู่ตรงนั้น นั่น
พระเจ้า นั่นอะไรน่ะ
มันคืออะไร
ฉันคิดว่ามันคือจอกศักดิ์สิทธิ์
บ้าจริง
และแล้วก็ถึงเวลาจบรายการ ด้วยความผิดหวังอันเลวร้าย
ไม่มีความทรงจำวัยเด็กแล้วใช่ไหม
ไม่ ไม่มีเลย
โอเค จบแล้ว ขอบคุณมากครับที่รับชม
รักษาตัวด้วย แล้วพบกันใหม่ครับ
คำบรรยายโดย ณิชา อ้นเอี่ยม
ผู้ตรวจสอบงานแปล ต้องตา สุธรรมรังษี